Thor Gotaas

Thor Gotaas (født 26. august 1965) er en norsk forfatter og folkeminnegransker. Han skriver kulturhistoriske bøker med folkloristisk vinkling. Han er oppvokst i Elverum til 1971 og i Brumunddal.

Gotaas er cand. philol. fra Universitetet i Oslo med hovedoppgaven Holdninger til tatere sett i historisk perspektiv (1993). 

Han har også gitt stemme til mange radioserier på 2000-tallet, som blant annet har gått på Norgesglasset i NRK P1. Boka Løping: En verdenshistorie er foreløpig oversatt til 17 språk, deriblant arabisk, koreansk og russisk. Flere av Gotaas' bøker er trykket i mange opplag: Taterne, På loffen, Først i løypa, Løping, Ørkenen Sur, Femmila, Birken, Før og etter Wirkola, Oddvar Brå og Norske utedoer. Gotaas er særlig opptatt av outsiderne i samfunnet. Som folkeminnegransker er han spesielt interessert i mentalitetshistorie og skiftende holdninger, enten det er historisk, geografisk eller sosialt. Forfatterskapet omhandler emner som idrettshistorie, særlig skihistorie, vagabonder og taterfolket. 

I tillegg til å skrive holder Gotaas foredrag og har vært og er en hyppig gjest i podkaster siden 2016, særlig Terrengsykkelpodden med Ingar og Erlend og Rekommandert med Kristopher Schau, I det lange løp, Nå er det alvor, Teknokratiet og Under Brua Med Jan Mabbro Andersen. Sommeren 2021 deltok han, som første forfatter, i en 24-timers podkast hos Wolfgang Wee, mens han romjulen 2021 var gjest i podkasten Gode Dager med Øystein «Pølsa» Pettersen og Hans O. Ingholm.

Bibliografi 

 1999  Tatere i norsk folketradisjon. Lokalhistorisk forlag ISBN 82-7404-094-5
 2000  Taterne : Livskampen og eventyret. Andresen og Butenschøn ISBN 82-7694-062-5
 2001  På loffen : Landstrykere og vagabonder langs norske landeveier. Spartacus ISBN 82-430-0127-1
 2001  «I motgang og medgang» : fotballen i Brumunddal gjennom et århundre. Eget forlag ISBN 82-996132-0-5
 2002  Lirendreiere og lurendreiere. Norsk Folkeminnelag/Aschehoug. ISBN 82-03-18617-3
 2003  Først i løypa : Historien om langrenn i Norge. Andresen og Butenschøn ISBN 82-7694-139-7
 2004  God skitur! : Ski, smøring og teknikker. Andresen og Butenschøn ISBN 82-7694-181-8
 2004  Livslang skrivekløe : historien om den vandrende redaktør Anders Mehlum. Spartacus ISBN 82-430-0321-5
 2005  Det Beste om Hallingdal i Nu : notiser og artikler fra Anders Mehlums avis Nu (1894–1932) Haug Forlag ISBN 82-997248-0-5
 2006  Veldreidretten gjennom 100 år. Bind 1. 1904-1973. Veldre historielag ISBN 978-82-990361-4-6
 2007  Skimakerne : Historien om norske ski. Gyldendal ISBN 978-82-05-36328-1
 2008  Løping: En verdenshistorie. Gyldendal, 2008. ISBN 978-82-05-38508-5. Engelsk oversettelse: Running – a global history ISBN 978-1-86189-526-4
 2009  Pihl – en sprek 175 – åring. Pihl AS ISBN 978-82-303-1304-6
 2009  Skiløper og bureiser : Annar Ryen fra Dalsbygda ; første nordmann som vant femmila i Lahti. Gyldendal ISBN 978-82-303-1377-0
 2009  Det beste om Valdres i Nu : Notiser og artikler fra Anders Mehlums avis Nu (1894 – 1932) Valdres Historielag. Boka har ikke ISBN.
 2010  Ørkenen Sur : den norske uteliggerkolonien i Brooklyn. Sammen med Roger Kvarsvik. Spartacus ISBN 978-82-430-0493-1
 2010  Først i løypa. Historien om langrenn i Norge. Revidert og utvidet utgave. Dreyer ISBN 978-82-8265-002-1
 2011  Skisportens vugge. Font Forlag ISBN 978-82-8169-091-2
 2011  Fra bygd til by. Historien om Brumunddal. Ringsaker kommune ISBN 978-82-998873-0-4
 2012  Magnus «Wolf» Larsen. Sjømann og bokser. Sammen med Roger Kvarsvik. ISBN 978-82-996132-1-7
 2013  Femmila. Skisportens manndomsprøve. Gyldendal ISBN 978-82-054-5452-1
 2014  Th. Hansen : Familie Sagaen. Trond Tilleskjør
 2014  Fra bygd til by i bilder. (Bildebok om Brumunddals historie) ISBN 978-82-996132-2-4
 2014  Alvdal : Historien om skiløperbygda. Alvdal Idrettslag ISBN 978-82-303-2762-3
 2015  Birken. Historien om det seige slitet. Gyldendal ISBN 978-82-05-48637-9
 2016  Mitt liv som middels langrennsløper. Gyldendal ISBN 978-82-05-49557-9
 2016  Josef Elvebakken. Eneboer og skogsarbeider i Nordre Land. Skiaker krets, en grendeforening på Østsinni i Nordre Land kommune ISBN 978-82-690546-0-6
 2017  Sørlandsekspressen. Idrettsmannen Reidar Andreassen fra Herefoss. Herefoss Idrettslag ISBN 978-82-303-3509-3
 2017  Før og etter Wirkola. Norsk hoppsport fra 1940 til 1990. Gyldendal ISBN 978-82-05-50546-9
 2017  Skibygda Trysil. Slit og glede.Trysil kommune ISBN 978-82-90698-42-8
 2017  Fjerdingslien. Der ingen skulle tro at noen kunne bo. Østsinni og Østsinniåsen historielag ISBN 978-82-691027-0-3
 2018  Oddvar Brå. Et skiløperliv. Gyldendal ISBN 978-82-05-51458-8
 2019  To kulestøtere fra Finnmark. Historien om Harald Lorentzen og Bjørn Bang Andersen. Kagge forlag ISBN 978-82-489-2410-4
 2019  Norske utedoer. Sammen med Roar Vingelsgaard. Gyldendal ISBN 978-82-05-52789-8
 2019  Berger Langmoen. Historien om en bedrift i Brumunddal. Ringsaker kommune ISBN 978-82-998873-1-1
 2019  Magnus "Wolf" Larsen. Sjømann og bokser. Utvidet utgave. Eget forlag ISBN 978-82-996132-3-1
 2020  Sønes. Urmaker og optiker i 120 år. Stein Sønes ISBN 978-82-303-4656-3
 2020  Brødrene Kvalheim. To løperliv. Gyldendal ISBN 978-82-05-53987-7
 2020  Livet på Skogvoll : historien om en gård på Andøya. Jon og Lars Kristiansen ISBN 978-82-303-4768-3
 2021  Marius og Stein Eriksen. Et norsk alpineventyr. Gyldendal. ISBN 978-82-05-55687-4
 2021  Hannibalbakken, Perseløkka og Ruudhytta. Hannibalbakken og Ruudhyttas venner. ISBN 978-82-303-5219-9
 2021  Arne Rignes. Hverdagslivets fotograf – bilder fra Land Østsinni- og Østsinniåsen historielag i samarbeid med Randsfjordmuseet ISBN 978-82-691027-1-0
 2021  Magnus. Sammen med Magnus Midtbø. Kave publishing. ISBN 978-82-692593-4-6
 2022  Sigurd Røen fra Rindal, dobbelt verdensmester på ski i 1937. Rindal skimuseum, Museene i Sør-Trøndelag. ISBN 978-82-303-5517-6
 2022  Marikollen. Trøndelags største hoppbakke fra 1927 til 1957. Viggja IL. ISBN 978-82-303-5625-8
 2022  Norske hoppbakker. Gyldendal Norsk Forlag. ISBN 978-82-05-57295-9
 2023  Petter Northug : en viljeskalle. Risk forlag. ISBN 978-82-93-99802-0
 2023 219 timer i Amerika. Risk forlag. ISBN 978-82-9362513-1

Referanser

Eksterne lenker 
 
Thor Gotaas i filmen Mannen som planter skog

Norske folklorister
Norske sakprosaforfattere
Personer fra Ringsaker kommune